גמר גביע המדינה בכדורגל 2010

גמר גביע המדינה בכדורגל 2010 התקיים באצטדיון רמת גן ברמת גן ב-11 במאי 2010, ובו נקבע כי מחזיקת גביע המדינה בכדורגל 2009/2010 היא הפועל תל אביב, שניצחה במשחק את בני יהודה תל אביב בתוצאה 1-3. הייתה זו המהדורה ה-72 של גביע המדינה, וה-57 מאז קום המדינה.

הפועל תל אביב, זכתה בגביע המדינה ה-8 שלה מאז קום המדינה וה-13 בתולדותיה,, לאחר 5 משחקים במפעל ו-5 ניצחונות ב-90 דקות, ומאזן שערים של 16–2, ממוצע של 3.2 שער למשחק. הפועל תל אביב חזרה למעמד הגמר בפעם ה-22, כאשר הפעם האחרונה לפני כן שהגיעה למעמד הגמר, הפסידה לבית"ר ירושלים 4-5 בדו-קרב פנדלים (אחרי משחק שנגמר בתוצאת 0-0). הפעם האחרונה שזכתה הפועל תל אביב הייתה שני לפני מעמד הגמר האחרון, בגמר 2007, ובו ניצחה את הפועל אשקלון בתוצאה זהה בדו-קרב פנדלים אחרי תוצאת 1-1 במשחק אחרי הארכה.

מנגד, בני יהודה תל אביב העפילה למעמד הגמר בפעם השישית בתולדותיה, כאשר חזרה למעמד זה לראשונה מאז הגמר בעונת 2005/2006 אז הפסידה לאותה הפועל תל אביב בתוצאה 0-1 משער בדקות הסיום. בני יהודה הגיעה למשחק זה לאחר שהזכייה האחרונה שלה הייתה רק בעונת 1980/1981 מאז לא הצליחה לזכות בגביע המדינה כאשר הגיעה לגמר אחד בלבד נוסף בו הפסידה.

== הדרך אל הגמר ==
{| class="wikitable" style="text-align:center"
! colspan="2" |הפועל תל אביב
! rowspan="2" |סיבוב
! colspan="2" |בני יהודה תל אביב
|- bgcolor="#c1e0ff"
|יריבה
|תוצאה
|תוצאה
|יריבה
|-
| align="right" |הפועל חיפה
|0–3
|bgcolor="#c1e0ff"|32 האחרונות
|2–0
| align="right" |הפועל עכו
|-
| align="right" |מכבי קביליו יפו
|0–5
|bgcolor="#c1e0ff"|שמינית הגמר
|1–0
| align="right" |הפועל אשקלון
|-
| align="right" |בית"ר ירושלים
|0–2
| bgcolor="#c1e0ff" |רבע הגמר
|1–0
| align="right" |הפועל רמת-גן
|-
| align="right" |עירוני רמת השרון
|1–3
| bgcolor="#c1e0ff" |חצי הגמר
|1–1 (4–3 פ)
| align="right" |מ.ס. אשדוד
|}

== סיכום מהלכי המשחק ==
=== מחצית ראשונה ===
בדקה ה-8, מיכאל זנדברג קשר בני יהודה יצא קדימה, ושחרר בעיטה מזווית לא קלה אך הגיע לידיים של וינסנט אניימה.

בדקה ה-20 נרשם המצב המסוכן ביותר במשחק עד אז. הפועל תל אביב זכתה בקרן ראשונה במשחק, שחקניה עומרי קנדה וערן זהבי ביצעו תרגיל עם מסירה קצרה, זהבי העביר כדור רוחב ודדי בן דיין מחמישה מטרים פגש רק את הרשת החיצונית של שער בני יהודה.

בדקה ה-25 ערן זהבי קיבל את הכדור כ-25 מטרים מהשער ושלח בעיטה חזקה, שוער בני יהודה דלה איינוגבה הדף והכדור החוזר הגיע לרגליו של עומרי קנדה. המגן מצא את הקשר גילי ורמוט ברחבה וזה התגבר על שני שחקנים ושלח בעיטה עם החלק החיצון של הנעל היישר לרשת של בני יהודה, וקבע 0-1 לזכות הפועל תל אביב.

בדקה ה-35 בעט ערן זהבי שוב בבעיטה חופשית, אך נבלם בחומה. דקה לאחר מכן בני יהודה הייתה קרובה לשער שוויון כאשר עוז ראלי השאיר את מהראן לאלא מאחוריו, חדר לרחבה והעביר כדור רוחב נהדר, כאשר איציק עזוז בעט וכבר הכניע את אניימה, אך המגן של הפועל תל אביב עומרי קנדה הציל שער בטוח מהקו. הפועל יצאה למתפרצת, גילי ורמוט קיבל את הכדור בצד שמאל, חדר לרחבה ושלח כדור מסובב ברגל ימין, אך שוער בני יהודה איינוגבה הצליח לאגרף בהצלחה.

בדקה ה-38 בני יהודה תקפה, כאשר לאחר כדור קרן קצר של עוז ראלי לכפיר אדרי, המגן החזיר לראלי שהוציא כדור רוחב לרחבה שם חיכו בלמה של הפועל תל אביב דגלאס דה סילבה והקשר ההתקפי של בני יהודה לירוי צעירי אך היה זה דווקא בלם הפועל שדחק את הכדור לשערו הוא, וקבע שער עצמי ו-1-1 בתוצאת המשחק.

בדקה ה-42 חלוץ הפועל תל אביב איתי שכטר השתלט על כדור ברחבה לאחר טעות של בלם בני יהודה דין מורי שניסה להחזיר לשוער, החלוץ עבר את שוער בני יהודה איינוגבה שהכשיל אותו. השופט תבריזי שהיה קרוב העניק בעיטת עונשין להפועל תל אביב ושלח את השוער החוצה עם כרטיס אדום. דקה לאחר מכן נכנס השוער המחליף רן קדוש במקום דין מורי לעמדת השוער במקומו של איינוגבה. שוערה של הפועל תל אביב וינסנט אניימה לקח את הפנדל של הפועל ובעט מדויק לפינה, מה שהעלה את הפועל תל אביב ליתרון 1-2 במשחק.

=== מחצית שנייה ===
בדקה ה-48. כדור קרן שהוגבה לרחבה הורחק אחורנית, קשרה של הפועל תל אביב אביחי ידין הרים מ-30 מטרים היישר לראש של דאגלס דה סילבה שנגח סנטימטרים מעל משקוף השער.

בדקה ה-50 גילי ורמוט קיבל את הכדור במרכז הרחבה, עבר את בלמה של בני יהודה אביב חדד ושלח רוחב לחלוץ הפועל מהראן לאלא, שוער בני יהודה רן קדוש הציל וקשר הפועל תל אביב דניאל דה רידר שלח את הריבאונד החוצה. דקה חלפה, מנגד זנדברג נשלח קדימה ולא הצליח לעבור את דה סילבה. הפועל יצאה למתפרצת שוב, ההתקפה הסתיימה ברגליים של ערן זהבי שבעט מ-16 מטרים החוצה.

בדקה ה-64 מאמן בני יהודה גיא לוזון ביצע חילוף שני כאשר מיכאל זנדברג הוחלף במשה ביטון. המשחק נרגע ושתי הקבוצות לא השכילו להגיע למצבים מסוכנים. רק בדקה ה-69 נרשמה בעיטה מסוכנת לעבר השער כשדה רידר ניסה את מזלו מ-18 מטרים אך הכדור פגע בשחקן בני יהודה ויצא לקרן.

בדקה ה-69 בלמה של הפועל תל אביב ואליד באדיר החזיר כדור אחורנית ולא שם לב לחלוץ בני יהודה תל אביב אלירן עטר שפרץ לבדו לרחבה, עומרי קנדה ניסה לבלום אותו, החלוץ הלך ימינה ובעט על קנדה את הכדור שהלך החוצה. שתי דקות לאחר מכן מהראן לאלא הוחלף בבויאן ורוצ'ינה.

בדקה ה-73 שחקנה של הפועל תל אביב איתי שכטר מסר לערן זהבי, שהעביר מסירה יפה לגילי ורמוט בתוך הרחבה. ורמוט הקפיץ את הכדור לרשת של רן קדוש, וקבע 1-3 לזכות הפועל תל אביב.

לאחר השער נכנס שי אבוטבול במקום דניאל דה רידר. בדקה ה-82 ניסה אביחי ידין ובעט מרחוק. השוער רן קדוש הציל את הכדור לקרן. שתי דקות חלפו וערן זהבי הצליח לבעוט משמונה מטרים מעל השער בהמשך לא היו אירועים נוספים ונקבע תוצאת המשחק 1-3. הפועל תל אביב זכתה בגביע ה-13 בהיסטוריה שלה.

=== הרכבי הקבוצות ===
{| width=92% |
|-
|
|
|}

{| width="100%"
|valign="top" width="50%"|
{| style="font-size: 90%" cellspacing="0" cellpadding="0"
|-
!width=100| !!width=60|
|-
|שוער ||1 || וינסנט אניימה
|-
|מגן ימני ||23|| עומרי קנדה|| 
|-
|בלם ||10|| ואליד באדיר (קפטן)
|-
|בלם ||3|| דאגלס דה סילבה
|-
|מגן שמאלי ||19|| דדי בן דיין
|-
|קשר ||26|| אביחי ידין|| 
|-
|קשר ||8|| דניאל דה רידר|| || 
|-
|קיצוני שמאלי ||16|| ערן זהבי
|-
|קיצוני ימני ||14|| גילי ורמוט
|-
|חלוץ ||9|| איתי שכטר|| || 
|-
|חלוץ ||17|| מהראן לאלא|| || 
|-
|colspan=3|מחליפים:
|-
|שוער || 22|| ניל אברבנל
|-
|בלם
|24
| יהודה חוטה
|-
|מגן ||3|| גל שיש
|-
|קשר ||18|| שי אבוטבול|| || 
|-
|קשר || 15|| זוראב מנטשאשווילי|| || 
|-
|חלוץ || 20|| בויאן ורוצ'ינה|| || 
|-
|
|
|
|-
|colspan=3|מאמן:
|-
|colspan=4| אלי גוטמן
|}
|valign="top"|
| style="vertical-align:top; width:50%;"|
{| style="font-size: 90%" cellspacing="0" cellpadding="0" align=center
|colspan="4"|
|-
!width=100| !!width=60|
|-
|שוער ||1 || דלה איינוגבה|| 
|-
|מגן ימני ||17|| איציק עזוז
|-
|בלם ||21|| אביב חדד
|-
|בלם ||6|| איבן גארידו
|-
|בלם ||4|| דין מורי|| || 
|-
|מגן שמאלי ||23|| כפיר אדרי
|-
|קשר ||7|| עוז ראלי|| || 
|-
|קשר ||10|| לירוי צעירי
|-
|קיצוני שמאלי ||19|| מיכאל זנדברג|| || 
|-
|קיצוני ימני ||8|| אסי בלדוט (קפטן)|| 
|-
|חלוץ ||11|| אלירן עטר
|-
|colspan=3|מחליפים:
|-
|שוער || 22|| רן קדוש|| || 
|-
|קשר אחורי ||27|| חסן אבו זייד
|-
|קשר אחורי
|5
| סיניסה ליניץ'
|-
|קשר
|9
| מהראן ראדי|| || 
|-
|קשר || 18|| עמרי אפק
|-
|קשר
|15
| ג'ורג' אמסיס
|
|
|-
|חלוץ ||14|| משה ביטון|| || 
|-
|colspan=3|מאמן:
|-
|colspan=4| גיא לוזון
|}
|}
{| width=100% style="font-size: 90%"
|
שופט:
<br /> איתן תבריזי (שופט ראשי)

עוזרי שופט:
<br /> נימר אבו זיאד (קוון)
<br /> עבד אלעוברה (קוון)

שופט רביעי:
<br /> אלי חכמון
|}

==קישורים חיצוניים==
* [https://www.football.org.il/national-cup-game/?game_id=237892 סיקור המשחק] באתר ההתאחדות לכדורגל בישראל
* 
* 
* 
* 
* [https://wiki.red-fans.com/index.php?title=עונת_2009/10_(כדורגל)_גביע_המדינה_גמר ערך על המשחק] באתר ויקי-פועל

== הערות שוליים ==

קטגוריה:משחקי גמר גביע המדינה בכדורגל
קטגוריה:תחרויות כדורגל ב-2010
קטגוריה:הפועל תל אביב (כדורגל)
קטגוריה:בני יהודה תל אביב
קטגוריה:רמת גן: תחרויות ספורט
קטגוריה:2010 בישראל: כדורגל